钦定古今图书集成/明伦汇编/人事典/第087卷 > 申鉴 > 《病中》〈病因食猪动气而作癸卯四月二十一日晨起书〉元·好问
## 钦定古今图书集成/明伦汇编/人事典/第087卷 > 申鉴 > 《病中》〈病因食猪动气而作癸卯四月二十一日晨起书〉元·好问

战胜颇自恃，宁知从外腴。文章工作祟，时运迫摧枯。
止酒嗟何及，烧猪本不图。膏粱无急变，山泽有真臞。
诗信藤条戏，方遭铁弹诬。盐红忘后顾，黧黑见前驱。
眩入投床卧，晨淹伏枕呼。万钱唯呕泄，一脔尔乘除。
静伏心仍悸，深调息亦麤。跼嫌囚宇宙，渴忆卷江湖。
风柳留蝉蜕，霜松映鹤孤。养和惩往失，扶老念时须。
‘杯杓归神誓，垣墙任佛逾。回蹊且垂翅，望或在桑榆’。